Vihreä feta-pinaattipiiras — Gurmee.net
Valmista pohja: Painele jauhot kylmään voihin käsin ja kun voi-jauho seos on tasaista, sekoita joukkoon 3 rkl kylmää vettä. Painele taikina irtopohjaiseen vuokaan ja pistä jääkaappiin odottamaan. Voit pistellä pohjaan haarukalla reikiä.
Valmista täyte: Silppua valkosipuli ja salottisipulit pieneksi ja kuullota oliiviöljyssä. Kaada joukkoon pakastepinaatti. Kun pinaatti on sulanut, kaada joukkoon huuhdeltu tuorepinaatti ja kuullota kunnes pinaatti on pehmennyt. Ota pois levyltä. Kääntele joukkoon pakasteherneet.
Sekoita kulhossa tuorejuusto, ranskankerma ja kananmunat. Mausta seos suolalla ja mustapippurilla. Sekoita joukkoon pinaatti-sipuli-herneseos.
Kaada vuokaan taikinapohjan päälle. Ripottele fetakuutiot seoksen päälle. Niitä voi hieman painella tai sekoittaa joukkoon, palat eivät uppoa kovin paljoa tähän seokseen paistaessa. Jos kuutiot alkavat tummumaan kovasti (kuten minulle kävi), voit laittaa palan foliota vuoan päälle niin etteivät pala (minkä itse tajusin vähän myöhässä).
Paista n. 20min - kannattaa seurata välillä onko piirakka kypsää. Anna vetäytyä hetki ennen tarjoamista.
feta, herne, piirakka, piiras, pinaatti, salottisipuli, speltti, tuorejuusto